ליאור אשכנזי

ליאור-לואי אשכנזי (נולד ב-28 בדצמבר 1968) הוא שחקן קולנוע, טלוויזיה ותיאטרון, במאי, מדבב, קומיקאי, קריין ומנחה טלוויזיה ישראלי. זוכה שלושה "פרסי אופיר": שני פרסים על תפקידים ראשיים ב"חתונה מאוחרת" וב"פוקסטרוט", ופרס אופיר אחד על תפקיד משני ב"הערת שוליים".

==ביוגרפיה==
אשכנזי נולד וגדל ברמת גן, בן למשפחה ממוצא טורקי. כשהיה בן 16 עבר לגור בקיבוץ רגבים. בשנת 1988 התגייס לצה"ל ושירת בגדוד הנח"ל המוצנח. בצנחנים עבר מסלול הכשרה כלוחם וקורס מ"כים חי"ר. לאחר שהשתחרר מהצבא ב-1991, למד בבית הספר למשחק "בית צבי".

===בתיאטרון===
ב-1993, בעת לימודיו בשנה השלישית, כיכב בתפקיד הראשי בהצגה "נוכלים ואוהבים" בתיאטרון באר שבע ובמקביל שיחק בתיאטרון "בית צבי" - "ייסורי איוב", "נ.ב. החתול שלך מת", "אחים בדם", "זה שחוטף סטירות", "מידה כנגד מידה" ו"תמונות".

ב-2005 שיחק אשכנזי לצד לינור אברג'יל בתיאטרון בית ליסין, בהצגה "החדר הכחול", שכתב במקור ארתור שניצלר. כמו כן שיחק בהצגות: "כולם היו בניי", "חלום ליל קיץ", "בשם האהבה", "פילדלפיה הנה אני בא", "הדודה ואני", "הדבר האמיתי" ועוד.

ב-2007 גילם את פיליאס פוג בהפקה "מסביב לעולם בשמונים יום" בבימויו של ירון כפכפי, בהפקה שבה שיחקו אלי יצפאן, דוד קיגלר, מייקל לואיס והדס מורנו.
ליאור אשכנזי לצד [[טלי בן-יוסף, בהצגה "תקלה קלה", תיאטרון בית ליסין]]
ב-2012 השתתף בהצגה "שם פרטי" בתיאטרון בית ליסין, לצד יעל לבנטל ודב נבון.

ב-2013 השתתף בהצגה "האמת", לצד הילה זיתון, מיכל לוי וירון מוטולה.

ב-2018 ביים את המחזה "השקר" בתיאטרון בית לסין.

===בטלוויזיה===
ב-1996 גילם בתפקיד משנה את עמית אדיר בסדרת הטלוויזיה "הפוך", שביימו שמואל חיימוביץ' ואריק רוטשטיין. ב-1997 השתתף בסרט הדרמה הקצר "קנון", וגילם את קמיר בסדרת המתח בת חמשת הפרקים "מרחב ירקון", שיצר וביים חיים בוזגלו. בין השנים 2000–2001 גילם את גלילי בסדרה נוספת שביים חיים בוזגלו, "זינזאנה". בשנת 2001 החל לגלם את אלון ב"שבתות וחגים", סדרת הדרמה של הוט 3 זוכת פרס האקדמיה לטלוויזיה ופרס מסך הזהב, בה השתתף אשכנזי החל מהעונה השנייה עד סופה ב-2004. ב-2002 גילם את גבי אלקלעי במיני סדרה של עירית לינור "בנות בראון". ב-2005 גילם את אל"ם רענן אורן, מפקד החמ"ל, בסדרת הטלוויזיה "חדר מלחמה", שכתב יאיר לפיד. בסוף אותה שנה השתתף בסדרת הדרמה "בטיפול". על משחקו בשתי הסדרות האלה היה מועמד לפרס האקדמיה לטלוויזיה.

ב-2006 גילם בתוכנית הרצועה בערוץ ביפ את עצמו ודמויות נוספות - הרב מאיר כהנא, לוחם ממלחמת לבנון הראשונה, לוחם ממבצע אנטבה ועוד. בסוף העונה השלישית של הסדרה "השיר שלנו" ששודרה ב-yes, גילם ליאור אשכנזי בתפקיד אורח את יותם "יו-יו" ברקת המתמנה לרמטכ"ל. בעונה הרביעית הצטרף לסדרה באופן קבוע. ב-2008 השתתף אשכנזי בסדרת המערכונים "כפיות" של הזכיינית "רשת" בערוץ 2. באותה שנה שיחק גם בסדרת הדרמה "אבידות ומציאות", שיצרו דנה מודן ושבי גביזון, ושודרה אף היא בזכיינית "רשת" בערוץ 2, והפכה אחר כך לסרט קולנוע. עוד שיחק אשכנזי ב-2008 גם בתפקיד יובל בסדרת הטלוויזיה "מתי נתנשק", ששודרה בערוץ 10. ב-2009 גילם את פקד רונן גבאי בסדרת המשטרה "האמת העירומה" שיצרו אורי ובני ברבש ושודרה בערוץ 10 ובאותה שנה הנחה בערוץ את סדרת המשדרים "יפה לנו"; ובסדרת הסאטירה "גם להם מגיע". ב-2011 גילם את אלון אבקסיס בסדרת הטלוויזיה "אדמה" שביים רני בלייר. ב-2012 החל לגלם את שוקי, בן דמותו של אל באנדי, בסדרה "נשואים פלוס" בגרסתה הישראלית. את אשתו בסדרה, מלי, מגלמת דורית בר-אור. דמותו של אשכנזי, שוקי, עוצבה בסדרה כך שחיצונית היא דומה מאוד לאל באנדי האמריקאי - הן במראה (תסרוקת, איפור, לבוש) והן במימיקת הפנים, בשפת הגוף ובצורת הישיבה על הספה בסלון.

ב-2015 חזר לגלם את שוקי אברהמי בעונתה השנייה של הסדרה "נשואים פלוס". באותה שנה גילם את תפקיד הצורף, מנהיג רוחני, בסדרת הדרמה "הצורף". ב־2016 הופיע בתפקיד הראשי בסדרת המתח "עקרון ההחלפה" ששודרה ב-HOT.

ב-2018 השתתף בשני פרקים בסדרה "ככה זה" של yes. בנוסף ב-2018 משחק בתפקיד הראשי בסדרה "המנצח".

החל מהעונה ה-16 של התוכנית ארץ נהדרת מופיע בתור אורח קבוע בתור הרמטכ"ל לשעבר בני גנץ ויו"ר מפלגת כחול לבן, ובהמשך החל לגלם אף דמויות נוספות (בהם יוני רכטר וגיא מרוז). כמו כן, אשכנזי השתתף לעיתים קרובות בתוכנית הסאטירה "גב האומה", אשר שודרה בערוץ רשת 13.

בתחילת שנת 2020 התחיל להשתתף בסדרת הילדים והנוער "בת השוטר". בהמשך אותה השנה גילם אשכנזי את מני בן דרור בסדרה "שעת נעילה".

בשנת 2021 שיחק בסדרה "פגע וברח".

בשנת 2022 שיחק בסדרה "בוגד" בתפקיד ראשי, כשגילם את החוקר יונתן ג'ורג'י.

בשנת 2024 שיחק במיני-סדרת הדרמה האמריקאית "היינו בני המזל" של רשת הולו; בדמותו של סול קורץ.

===בקולנוע===
ליאור אשכנזי לצד [[מוני מושונוב, בסרט "מתנה משמיים" (2003)]]
ב-1999, עשה ליאור אשכנזי את תפקידו הראשון בקולנוע בסרט הטלוויזיה של עודד רסקין, "הקרב על תל חי", בתור מתיישב.

ב-2001 גילם ליאור אשכנזי את זאזא בסרט הקולנוע של דובר קוסאשווילי "חתונה מאוחרת". בסרט גילם את הדמות הראשית, הצעיר הגאורגי זאזא, הנמצא במשבר משפחה קשה בדרכו אל המימוש העצמי; על תפקידו בסרט זכה בפרס אופיר לשחקן הראשי הטוב ביותר לשנת 2001. ב-2003 גילם את לאונרד בסרטו של אלי כהן "איש החשמל". באותה שנה גילם את דב וסרמן, איש ועד הבית בסרט הקומי של דרור שאול "סימה וקנין - מכשפה" ; גילם את אוטרי בסרטו השני של קוסאשווילי "מתנה משמיים" ואף שר את שיר הנושא "לא אכפת לי". כמו כן, באותה שנה דגמן עבור מותג האופנה "גולף".

ב-2004 גילם את אייל, סוכן המוסד אשר נשלח לתפוס פושע מלחמה נאצי באמצעות התקרבות לשני נכדיו, בסרטו של איתן פוקס "ללכת על המים". לקראת סוף שנת 2005 התראיין למוסף "הארץ" בו התוודה על תקופות הדיכאון הרבות שעבר בחייו שהובילו לטיפול פסיכיאטרי, ועל השימוש הנרחב שלו בסוגים רבים של סמים. ב-2006 גילם את רונן בסרטו של אורי ברבש "מלח הארץ", וגילם תפקיד אורח בסרטו של איתן פוקס "הבועה". ב-2007 גילם את דמותו של ברי, בסרט "אבדות ומציאות" של שבי גביזון. באותה שנה, שיחק את אורי בלום בסרטו של ארנון צדוק ע"פ תסריט מאת אסי דיין "רק כלבים רצים חופשי", יפתח קליין ונטע גרטי. ב-2008 שיחק בסרט "אבדות ומציאות" של שבי גביזון ובסרט הצרפתי "שלום ולהתראות" בכיכובם של ז'ראר דפארדייה ופאני ארדן. ב-2009, שיחק בסרט הטלוויזיה "החזקים שורדים" ובאותה שנה, גילם את בן יסיף בסרטו של אורי רביד "אילי ובן". ב-2010 גילם את דני השוטר בסרט האימה הישראלי הראשון "כלבת" של אהרון קשלס ונבות פפושדו, וכן השתתף לצידם של גל זייד ותום אבני בסרטה של סיגל אבין "לא תדעו עוד צער", אשר נעשה בתוך 48 שעות.

ב-2011 גילם בסרטו של יוסף סידר "הערת שוליים" את חוקר התלמוד פרופסור אוריאל שקולניק, בנו של פרופסור אליעזר שקולניק (שלמה בראבא), על תפקידו בסרט, זכה בפרס אופיר כ-"שחקן המשנה הטוב ביותר". ב-2012, גילם את מוטי הופמן בסרט ההמשך ליוסי וג'אגר, "הסיפור של יוסי". ב־2013 שיחק תפקיד אורח בסרט בננות ותפקיד ראשי בסרט השני של אהרון קשלס ונבות פפושדו - "מי מפחד מהזאב הרע". ב-2014 יצאו לקולנוע הסרטים "אחרי הים" ו-"הקפות" בהם מככב ליאור בתפקיד הראשי, שני הסרטים היו ברשימת המועמדים לפרס אופיר לשנת 2014 וליאור היה מועמד לפרס השחקן הראשי הטוב ביותר על משחקו בסרטים אלה, אך לא הגיע לרשימה הסופית.

ב-2017 שיחק בתפקיד הראשי בסרטו של יוסף סידר "נורמן: עלייתו המתונה ונפילתו התלולה של מאכער אמריקאי", לצדו של ריצ'רד גיר. באותה שנה שיחק בסרטו של צחי גראד, "הבן-דוד" ובסרטו של ערן ריקליס, "מסתור".

ב-2017 גילם אשכנזי, בתפקיד ראשי, אב לחייל קרבי בסרטו של שמוליק מעוז - "פוקסטרוט". על תפקיד זה זכה בפרס אופיר לשחקן הראשי הטוב ביותר.

בשנת 2018 השתתף בסרט הקולנוע "שבעה ימים באנטבה", המבוסס על אירועי מבצע אנטבה. בסרט זה גילם אשכנזי את דמותו של יצחק רבין.
בשנת 2019 שיחק בסרט הרוסי "עשו".

בשנת 2021 גילם את עמוס בסרטו של גורי אלפי "עוד סיפור אחד". באותה שנה ביים את הסרט הישראלי "זרים מושלמים".

בשנת 2023 שיחק בסרט הדרמה הביוגרפי "גולדה" את ראש המטה הכללי דוד אלעזר.

=== כמנחה ===
אשכנזי מנחה את האירוע "שרים בכיכר" בערב יום הזיכרון בכיכר רבין, אירוע בהשתתפות עשרות אלפי אנשים שבו שרים אומנים רבים, לזכרם של הנופלים, ומספרים את סיפורם של חללי צה"ל ונפגעי פעולות האיבה. אשכנזי החליף את יאיר לפיד לאחר שזה פרש לפוליטיקה באוקטובר 2012.

ליאור הנחה את מגזין הקולנוע בערוץ הראשון "טלסינמה" (2002-2005), ומדי שנה מנחה את טקס פרס ספיר (לספרות).

===דיבוב===
ב-1995 דיבב אשכנזי את קוקואם בסרט "פוקהונטס". ב-1998 דיבב את קפטן לי שאנג בסרט "מולאן". ב-1999 דיבב את טרזן הבוגר בסרט "טרזן". ב-2003 דיבב את חץ מקשת בסרט "על כלבים וגנבים 2: הרפתקאות פאטץ' בלונדון", ב-2004 דיבב את באק הסוס בסרט "מרד החיות". ב-2005 דיבב שוב את קפטן לי שאנג בסרט ההמשך של מולאן, "מולאן 2". ב-2008 דיבב את בולט, גיבור הסרט "בולט". ב-2009 דיבב את הגלשן ג'ק קאהונה לגונה בפרק 111 בסדרה "בובספוג מכנסמרובע".

===חיים אישיים===
לאשכנזי בת מנישואיו הקודמים לתסריטאית והשחקנית שירה פרבר, שממנה הוא התגרש בשנת 2005. ביולי 2011 התחתן בשנית עם המפיקה ומפיצת הסרטים מאיה אמסלם, שהכיר שנה קודם לכן, כששניהם עבדו יחד על הסרט "הערת שוליים". באוגוסט 2012 נולדה לשניים בת.

אשכנזי הודה במספר ראיונות שנתן שהוא מוסר בראיונות פרטים שקריים על חייו.

== פילמוגרפיה ==
=== קולנוע ===
{| class="wikitable"
!שנה
!סרט
!תפקיד
!במאי
|-
|2023
|גולדה
|דוד אלעזר
|גיא נתיב
|-
| rowspan="2" | 2021
|עוד סיפור אחד
|עמוס
|גורי אלפי
|-
|קריוקי
|איציק מרציאנו
|משה רוזנטל
|-
|2019
|עשו
|עשו
|פאבל לונגין
|-
| rowspan="3" | 2018
| שבעה ימים באנטבה
| יצחק רבין
| חוסה פאדילה
|-
| מסתור
| גד
| ערן ריקליס
|-
| 3 סיפורי ערבה
|
| משה רוזנטל
|-
| rowspan="3" |2017
|פוקסטרוט
|מיכאל
|שמוליק מעוז
|-
|נורמן
|מיכה אשל
|יוסף סידר
|-
|הבן דוד
|שוטר
|צחי גראד
|-
|2015
|הקפות
|בצלאל ניניו
|לי גילת
|-
| rowspan="3" |2013
|בננות
|בעלה של יעל
|איתן פוקס
|-
|מי מפחד מהזאב הרע
|מיקי
|נבות פפושדו ואהרון קשלס
|-
|הדיונה
|חנוך
|יוסי אבירם
|-
|2012
|הסיפור של יוסי
|מוטי הופמן
|איתן פוקס
|-
|2011
|הערת שוליים
|אוריאל שקולניק
|יוסף סידר
|-
|2010
|כלבת
|דני
|נבות פפושדו ואהרון קשלס
|-
| rowspan="2" |2009
|אילי ובן
|בן יסיף
|עודד רסקין ואורי רביד
|-
|החזקים שורדים
|גיל
|אלן טסמה
|-
| rowspan="2" |2007
|אבידות ומציאות
|ברי
|שבי גביזון
|-
|רק כלבים רצים חופשי
|אורי בלום
|ארנון צדוק
|-
| rowspan="2" |2006
|מלח הארץ
|רונן
|אורי ברבש
|-
|הבועה
|שחקן תיאטרון
|איתן פוקס
|-
|2004
|ללכת על המים
|אייל
|איתן פוקס
|-
| rowspan="3" |2003
|איש החשמל
|לאונרד
|אלי כהן
|-
|סימה וקנין מכשפה
|דב וסרמן
|דרור שאול
|-
|מתנה משמיים
|אוטרי
|דובר קוסאשווילי
|-
|2001
|חתונה מאוחרת
|זאזא
|דובר קוסאשווילי
|}

=== קולנוע קצר ===
{| class="wikitable"
!שנה
!סרט
!תפקיד
!במאי
|-
|2018
|בדרך חזרה
|
|משה רוזנטל
|-
| rowspan="2" |2015
|רק אדם
|אדם
|לילי שפי
|-
|סרט אפס
|מגיש חדשות
|תום טרגר ואור פז
|-
| rowspan="2" |2014
|אלוהים יקר
|אהרון
|ארז תדמור וגיא נתיב
|-
|קצר בכסף
|אלי
|נדב שלמה גלעדי
|-
|2012
|קרון
|
|ארז אבני ואיתי אדרי
|-
|2010
|לא תדעו עוד צער
|אהוד
|סיגל אבין
|}

=== טלוויזיה ===
{| class="wikitable"
!שנה
!סדרה
!תפקיד
!ערוץ
|-
|2024
|היינו בני המזל
|סול קורץ
|הולו
|-
|2022
|בוגד
|יונתן ג'ורגי
|הוט
|-
|2021
|פגע וברח
|אסף טלמור
|נטפליקס
|-
|2020–הווה
|בת השוטר
|יפתח
|טין ניק
|-
|2020
|שעת נעילה
|מני בן דרור
|כאן 11
|-
|2019
|הנערים
|אורי קורב
|Hot Yes
|-
|2018
|המנצח
|נוח גמליאל
|Yes
|-
|2016–הווה
|ארץ נהדרת
|בני גנץ
|קשת 12
|-
|2016
|עקרון ההחלפה
|אטלס
| rowspan="2" |HOT3
|-
|2015
|הצורף
|יעקב בן דוד
|-
|2014
|משפחה טובה
|נח באומן
|הערוץ הראשון
|-
|2012–2017
|נשואים פלוס
|שוקי אברהמי
|ערוץ 2
|-
| rowspan="2" |2011
|אדמה (מיני-סדרה)
|אלון אבקסיס
|HOT3
|-
|פולישוק
|מורדי ציגלר
|ערוץ 2
|-
|2009
|החברים של נאור
|טוביס
| rowspan="3" |ערוץ 10
|-
|2009–2008
|האמת העירומה
|רונן גבאי
|-
| rowspan="2" |2008
|גם להם מגיע
|מנחה
|-
|אבידות ומציאות
|ברי
| rowspan="2" |ערוץ 2
|-
| rowspan="2" |2008–2007
|כפיות
|דמויות שונות
|-
|מתי נתנשק
|יובל לביא
|ערוץ 10
|-
|2007–2006
|השיר שלנו
|יותם ברקת
|Yes
|-
| rowspan="2" |2005
|בטיפול
|ידין ירושלמי
| rowspan="2" |ערוץ 2
|-
|חדר מלחמה
|רענן אורן
|-
|2006–2003
|הרצועה
|דמויות שונות
|ביפ
|-
|2003
|פרנקו וספקטור
|אמיר
| rowspan="2" |ערוץ 2
|-
|2002
|בנות בראון
|גבי אלקלעי
|-
|2001–2004
|שבתות וחגים
|אלון
|HOT3
|-
|2001–2000
|זינזאנה
|גלילי
| rowspan="3" |ערוץ 2
|-
|2000
|פלורנטין
|אהרון
|-
| rowspan="3" |1999
|הקרב על תל חי (סרט טלוויזיה)
|מתיישב
|-
|כל העולם במה
|
|ערוץ הילדים
|-
|עשרים פלוס
|סער
|חינוכית 23
|-
|1997
|מרחב ירקון
|קמיר
|ערוץ 2
|-
|1998–1996
|הפוך
|עמית אדיר
|ערוץ 2
|-
|1994
|סטרייט ולעניין
|יגאל
|הערוץ הראשון
|}

==קישורים חיצוניים==

* ליאור אשכנזי, ב"[https://www.youtube.com/watch?v=i_gVXsxoZLQ#t=3499 סרט אפס]" בתור קריין חדשות.
* 
* 
* 
* 
* 
* 
* 
* 
* 
* ניב גלבוע, [http://news.nana10.co.il/Article/?ArticleID=970502#channel=f26e5ca8cda3d8a&origin=http%3A%2F%2Fnews.nana10.co.il&channel_path=%2Fcommon%2Ffacebook%2Fchannel.html%3Ffb_xd_fragment%23xd_sig%3Dfa02df36562692%26 ארוחה עם ליאור אשכנזי: "בחיים לא קיבלתי ביקורת טובה"], חדשות 10, 12 באפריל 2013
* 
* [http://www.tvc.co.il/?p=1811 ליאור אשכנזי], באתר TVC
* 
* 
* 
* 

==הערות שוליים==

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:יוצרים בשפות וניבים יהודיים
קטגוריה:במאי תיאטרון ישראלים
קטגוריה:מדבבים ישראלים
קטגוריה:מנחי טלוויזיה ישראלים
קטגוריה:בוגרי בית צבי
קטגוריה:זוכי פרס אופיר: השחקן הטוב
קטגוריה:זוכי פרס אופיר: שחקן המשנה הטוב
קטגוריה:חברי להקת צופי תל אביב
קטגוריה:בוגרי תנועת הצופים בישראל
קטגוריה:שחקני מחזות זמר ישראלים
קטגוריה:טקס אנשי השנה
קטגוריה:מועצה אזורית מנשה: אישים
קטגוריה:ישראלים שנולדו ב-1968